IMISLab/GreekWikipedia huggingface dataset:
Γιάχορ Μεσαριάκου

Ο Γιάχορ Μεσαριάκου, γεννημένος στις 9 Οκτωβρίου 1976 στο Μινσκ της Λευκορωσίας, είναι πρώην διεθνής επαγγελματίας καλαθοσφαιριστής. Έχει ύψος 2,07 μέτρα και αγωνιζόταν στη θέση του πάουερ φόργουορντ.

 Ο Μεσαριάκου αγωνίστηκε στο πανεπιστήμιο Τζορτζ Ουάσινγκτον στις Ηνωμένες Πολιτείες, από το 1995 ως το 1999. Το καλοκαίρι του 1999, υπέγραψε στην ιταλική Σκαντόνε Αβελίνο, πριν μετακινηθεί στην Τουρκία και την Μπεσίκτας την επόμενη χρονιά.Τον Απρίλιο του 2001, υπέγραψε στην Αουρόρα Τζέζι, για να συνεχίσει το καλοκαίρι του 2001 στην Ουπέα Κάπο Ντ' Ορλάντο, όπου παρέμεινε για δύο χρόνια.Το καλοκαίρι του 2003, συμφώνησε με την ομάδα του Μακεδονικού, όπου πέτυχε 253 πόντους σε 23 αγώνες, για να μεταγραφεί στον Άρη την επόμενη σεζόν, βοηθώντας τους "κίτρινους" να αγωνιστούν στον τελικό του κυπέλλου Ελλάδας. Παράλληλα, πέτυχε 282 πόντους σε 24 αγώνες, αλλά ο Άρης αν και βρέθηκε στην τρίτη θέση της κανονικής περιόδου του ελληνικού πρωταθλήματος, απώλεσε την έξοδο στην Ευρωλίγκα στα πλέι-οφ.Το 2005 μεταγράφηκε στην ρωσική Ούνικς Καζάν μέχρι το 2007, για να συνεχίσει το 2007-08 στην ουκρανική Αζοβμάς Μαριουπόλ. Ολοκλήρωσε την καριέρα του στην Σπαρτάκ Αγίας Πετρούπολης το 2010. MESHCHARAKOU, YAHOR - Welcome to EUROLEAGUE BASKETBALL Yahor Meshcharakou Basketball Player Profile Yahor Meshcharakou - BGbasket.com
Νομοθετικό Σώμα του Μέιν

Το Νομοθετκό Σώμα του Μέιν είναι το πολιτειακό νομοθετικό σώμα της πολιτείας Μέιν των ΗΠΑ. Είναι ένα διθάλαμο σώμα συντιθέμενο από την κάτω βουλή, την Βουλή των Αντιπροσώπων του Μέιν και την άνω βουλή, την Γερουσία του Μέιν. Το Νομοθετικό σώμα συνέρχεται στο Πολιτειακό Καπιτώλιο στην Αουγκούστα, όπου συνεδριάζει από το 1832. Η Βουλή των Αντιπροσώπων αποτελείται από εκατόν πενήντα μέλη, που έκαστο επιλέγεται από μονομελείς εκλογικές περιφέρειες. Η Βουλή είναι ένα από τα λίγα πολιτειακά νομοθετικά σώματα στις ΗΠΑ που διαθέτουν ειδικές έδρες για τους Ιθαγενείς Αμερικανούς, όπου υπάρχουν δύο μη ψηφίζοντες Αντιπρόσωποι από το Έθνος Penobscot και τις Φυλές Πασσαμακουόντυ. Η Γερουσία περιλαμβάνει έναν μεταβαλλόμενο αριθμό μελών, ο οποίος μπορεί υπό το Σύνταγμα του Μέιν να είναι τριάντα ένας, τριάντα δύο, ή τριάντα πέντε· ο τωρινός αριθμός είναι τριάντα πέντε.

 Για να είναι μέλος του Νομοθετικού Σώματος, πρέπει κάποιος να μην είναι μικρότερος από τριάντα ενός ετών, να έχει υπάρξει για πέντε έτη πολίτης των ΗΠΑ, να έχει υπάρξει κάτοικος του Μέιν για ένα έτος, και για τρεις μήνες πριν την εκλογή του και κατά τη διάρκεια της περιόδου για την οποία εκλέγεται πρέπει να είναι κάτοικος της περιφέρειας που εκπροσωπεί. Οι νομοθετικές εκλογές διαξάγονται το Νοέμβριο κάθε έτους με άρτιο αριθμό, κατά την γενική εκλογή της πολιτείας. οι όροι για αμφότερα τα σώματα είναι δύο έτη. Από το 1996, τα μέλη αμφοτέρων της Βουλής και της Γερουσίας περιορίζονται σε τεσσρις διετείς θητείες· όμως τα μέλη που έχουν συμπληρώσει το όριο είναι επανεκλέξιμα μετά από δύο έτη. Ως νομοθετικός κλάδος της πολιτειακής κυβέρνησης του Μέιν, το Νομοθετικό Σώμα έχει την εξουσία να δημιουργεί νόμους, ο οποίος υπόκειται σε αρνησικυρία (βέτο) από τον Κυβερνήτη. Το Νομοθετικό Σώμα, όμως, με ψηφοφορία έγκρισης δύο τρίτων σε κάθε σώμα, μπορεί να υπερβεί το βέτο. Το Νομοθετικό Σώμα επίσης έχει την εξουσία να προτείνει συνταγματικές τροποποιήσεις με έγκριση δύο τρίτων σε κάθε σώμα· η πρόταση πρέπει να εγκριθεί από την πλειοψηφία των πολιτών σε δημοψήφισμα ώστε να περάσει. Αντίθετα με άλλες πολιτείες, το Νομοθετικό Σώμα είναι υπεύθυνο για την εκλογή του Υπουργού Δικαιοσύνης, του Υπουργού Οικονομικών, και του Γραμματέα της Πολιτείας. Οι περισσότερες πολιτείες δίνουν αυτή την ευθύνη σε διορισμούς από τον Κυβερνήτη, ή σε μια εκλογή από το λαό συνολικά. Πολιτειακό Καπιτώλιο του Μέιν Βουλή των Αντιπροσώπων του Μέιν Γερουσία του Μέιν Maine Legislative Youth Advisory Council Maine Legislature Αρχειοθετήθηκε 2010-01-07 στο Wayback Machine.
Μονή Αγίου Γεωργίου Αχαΐας

Η Ιερά Μονή Αγίου Γεωργίου είναι μικρή Ανδρώα Μονή, που ανήκει στην Ιερά Μητρόπολη Καλαβρύτων και Αιγιαλείας και βρίσκεται κοντά στο χωριό Μάνεσι του Δήμου Καλαβρύτων. Είναι χτισμένη σε υψόμετρο 767 μέτρων, και απέχει 20 περίπου χιλιόμετρα από τα Καλάβρυτα και 55 περίπου χιλιόμετρα από την Πάτρα.

 Η ακριβής χρονολογία ιδρύσεως της Μονής μας είναι άγνωστη. Κατά την παράδοση, η περίοδος ιδρύσεώς της, τοποθετείται μεταξύ του 12ου και 14ου αιώνα. Η πρώτη αυτή Μονή που βρισκόταν στην ίδια θέση με τη σημερινή, καταστράφηκε το 15ο αιώνα, μετά την κατάληψη της ευρύτερης περιοχής από τους Τούρκους. Η Μονή επανιδρύθηκε το 1824 από τον Ιθακήσιο μοναχό Ευγένιο τον αποκαλούμενο "Αγιοπατέρα" ή "Παπουλάκη", που τρία χρόνια αργότερα βρήκε τραγικό θάνατο στο χωριό Τριπόταμα, από τα στρατεύματα του Ιμπραήμ. Από τότε και για 150 περίπου χρόνια, το μοναστήρι έμεινε έρημο με αποτέλεσμα τα περισσότερα κτήριά του να ερειπωθούν. Το 1978 ανακαινίστηκε "εκ βάθρων", με την συνδρομή του στρατηγού Γεωργίου Πασσά αλλά και άλλων κατοίκων του Μανεσίου. Την ίδια περίοδο εγκαταστάθηκε στο μοναστήρι η μοναχή Χαριτίνη Βαστάκη, που παρέμεινε εκεί μέχρι το θάνατό της. Σήμερα (2017) εφησυχάζει στη Μονή μόνο ένας μοναχός, ο π. Γερμανός Μανούκας. Το μοναστήρι πανηγυρίζει στη μνήμη του Αγίου Γεωργίου, δηλαδή στις 23 Απριλίου ή την Δευτέρα της Διακαινησίμου. Πρωτοπρ. Γεωργίου Α. Μπίρμπα, Καλάβρυτα. Η Εθνεγερσία του 1821. Η αποφράδα ημέρα (13.12.1943). Τα προσκυνήματα της επαρχίας, Καλάβρυτα 2007, σελ. 65. Πολιτιστικός Σύλλογος Μανεσίου - Μονή Αγίου Γεωργίου. www.manesi-kalavritwn.gr. Ανακτήθηκε: 13/12/2017.
Διάγραμμα Φάινμαν

Τα Διαγράμματα Φάινμαν, επινόηση του νομπελίστα Αμερικανού φυσικού Ρίτσαρντ Φάινμαν, είναι ένα απλός και πρακτικός τρόπος να παρασταθούν πυρηνικές αντιδράσεις. Σε αυτά, οι τροχιές των σωματιδίων περιγράφονται με γραμμές, που έχουν φορά στο χώρο και το χρόνο, ενώ οι αλληλεπιδράσεις με κόμβους, δηλαδή τομές μεταξύ των χωροχρονικών γραμμών. Τα διαγράμματα αυτά χρησιμεύουν στην διευκόλυνση υπολογισμού μεγεθών, όπως του πλάτους πιθανότητας μία αντίδρασης και του υπολογισμού της ενεργού διατομής της. Πιο τεχνικά, τα διαγράμματα Φάινμαν είναι μία διδιάστατη χωροχρονική απεικόνιση των πλατών μετάβασης, όπως αυτά διαμορφώνονται υπό την επίδραση ενός πεδίου χρησιμοποιώντας την θεωρία διαταραχών για ορισμένη τάξη διόρθωσης.

 Αναλυτικότερα, ένα διάγραμμα Φάινμαν έχει δύο άξονες, έναν χωρικό και έναν χρονικό. Επιλέγεται συνήθως ο χωρικός να είναι ο κατακόρυφος και ο χρονικός ο οριζόντιος, αλλά μπορεί να γίνει και η αντίθετη επιλογή. Τα σωματίδια σε αυτό, παρουσιάζονται ως γραμμές με φορά, ενώ οι αλληλεπιδράσεις με έναν κόμβο τουλάχιστον τριών γραμμών, δύο του σωματιδίου (μία όταν εισέρχεται και μία όταν εξέρχεται) και μία του σωματιδίου της αλληλεπίδρασης. Τα σωματίδια-κβάντα των ηλεκτρασθενών αλληλεπιδράσεων, δηλαδή τα φωτόνια, τα Z και τα W, συμβολίζονται με μία κυματιστή γραμμή, ενώ τα γλουόνια της ισχυρής αλληλεπίδρασης με ελατήρια. Πρέπει να τονισθεί σε αυτό το σημείο ότι τα διαγράμματα Φάινμαν είναι βοηθητικά εργαλεία και για αυτό πολλές φορές δεν απαιτείται ακρίβεια στον σχηματισμό τους. Για παράδειγμα στην διπλανή εικόνα με την αλληλεπίδραση ηλεκτρονίου-ηλεκτρονίου, το φωτόνιο παρουσιάζεται το διάγραμμα με κατακόρυφη γραμμή. Αν αυτό το θεωρούσαμε πλήρως ακριβές, θα σήμαινε ότι το φωτόνιο αυτό έχει άπειρη ταχύτητα, αφού σε μηδενικό χρόνο, μετακινήθηκε σε άλλο σημείο του χώρου, αλλά προφανώς αυτό δεν μπορεί να γίνει λόγω της αρχής της σχετικότητας. Ουσιαστικά η επιλογή να σχηματιστεί το φωτόνιο κατακόρυφα κρύβει εδώ την πληροφορία ότι δεν ξέρουμε (δεν μας ενδιαφέρει κιόλας) ποιο ηλεκτρόνιο εξέπεμπψε το φωτόνιο.
Φτηνά Τσιγάρα

Το Φτηνά Τσιγάρα είναι μια ελληνική ρομαντική κωμική ταινία του 2000 σε σενάριο και σκηνοθεσία Ρένου Χαραλαμπίδη. Πρωταγωνιστούν ο Ρένος Χαραλαμπίδης και η Άννα-Μαρία Παπαχαραλάμπους.

 Ο Νίκος, είναι ένας τριαντάχρονος άνεργος που ζει μόνος δίχως φιλενάδα, από πεποίθηση. Τον περιβάλλουν διάφοροι τύποι ανθρώπων: ο ιδιοκτήτης του καφενείου όπου συχνάζει, ο Τέλης - μόνιμος θαμώνας και πολυλογάς που θεωρητικολογεί υπέρ του αχαλίνωτου σεξ - ο φίλος του, ένας κυνικός που παροτρύνει τον Τέλη στο κυνήγι της γυναίκας. Ο Μανώλης είναι τυχοδιώκτης, πρόθυμος να εμπλακεί στις πιο απρόσμενες καταστάσεις. Τελικά, ο Νίκος γνωρίζει σε ένα τηλεφωνικό θάλαμο τη Σοφία, μια όμορφη νεαρή κοπέλα γεμάτη αυτοπεποίθηση, από το χώρο της μόδας. Περιπλανιούνται μια νύχτα μαζί στην πόλη και χωρίζουν. Θα την αναζητήσει εκ νέου, καθώς πλέον ο περίγυρος του δεν τον εμπνέει. Δημήτρης Κολιοδήμος, Λεξικό ελληνικών ταινιών, εκδόσεις Γένους, Αθήνα, 2001, σελ.618
Α.Ο. Άγιος Δημήτριος Πατρών

Ο Α.Ο. Αγίου Δημητρίου είναι αθλητικός σύλλογος της Πάτρας με έδρα την συνοικία Άνω Πόλης του Αγίου Δημητρίου, στην οποία οφείλει και το όνομα του. Ο σύλλογος διαθέτει τμήμα ποδοσφαίρου και παλιότερα και καλαθοσφαίρισης. Ιδρύθηκε το 1972 με χρώματα το κόκκινο και άσπρο.

 Το τμήμα ποδοσφαίρου ιδρύθηκε το 1972 και ανήκει στη δύναμη της Ε.Π.Σ. Αχαΐας με αριθμό μητρώου Ε.Π.Ο. 1865. Έχει αγωνιστεί μια χρονιά στην Γ' Εθνική. Ξεκίνησε την αγωνιστική του παρουσία από την Γ' κατηγορία το 1972-73 και μετά από δύο χρόνια ανέβηκε στην Β'. Στην Β' κατηγορία έπαιξε μόλις μία περίοδο, το 1974-75, και ανέβηκε την ίδια περίοδο στην Α' κατηγορία, στην οποία έπαιξε μέχρι το 1984 . Στην Α' κατηγορία έπαιξε άλλη μια χρονιά, και τελευταία, το 1994. Η μεγαλύτερη επιτυχία του συλλόγου ήρθε την περίοδο 1978-79, όταν ως πρώτος του Α' ομίλου του πρωταθλήματος Αχαΐας αντιμετώπισε σε τελικό αγώνα τον πρώτο του Β' ομίλου Δόξα Νιφορέικων. Ο τελικός έγινε στα Προσφυγικά μπροστά σε 6.000 θεατές και ο Άγιος Δημήτριος νικώντας με σκορ 1-0 κέρδισε την άνοδο σε εθνική κατηγορία. Ο Σύλλογος έπαιξε στον αγώνα με τους: Π. Φιλόπουλο, Π Φιλόπουλο, Βγενόπουλο, Γαρταγάνη, Φωτόπουλο, Π. Πεφάνη, Α. Κολλυρόπουλο, Μούζιο, Γ. Σκληβανιώτη, Τοφταρόπουλο, Μερλίγκα, Σχοινά, Κατσιγιάννη και Χαραλαμπακόπουλο, με προπονητή τον Γ. Γερογιάννη.. Πρόεδρος του συλλόγου ήταν ο Γιώργος Κωστένης και προπονητής αρχικά ο Αντώνης Μαυρίας μέχρι τέσσερις αγωνιστικές πριν την λήξη, οπότε ανέλαβε ο Γιώργος Γερογιάννης. Την αγωνιστική περίοδο 1979-80 ο Άγιος Δημήτριος αγωνίστηκε στην Εθνική Ερασιτεχνική κατηγορία, τη σημερινή Γ' Εθνική. Έπαιξε στον Β' όμιλο με άλλους 20 συλλόγους από όλη την Πελοπόννησο την Κρήτη και την Ήπειρο. Σε 38 αγώνες σημείωσε 14 νίκες, 6 ισοπαλίες και 16 ήττες. Κατέλαβε την 13η θέση και υποβιβάστηκε στην Α΄ κατηγορία του πρωταθλήματος Αχαΐας. Πρωτάθλημα Αχαΐας: 1979 Πρωτάθλημα Β΄ κατηγορίας: 1978, 1995 Το τμήμα καλαθοσφαίρισης του Αγίου Δημητρίου έχει παρουσίες μόνο στα τοπικά πρωταθλήματα της ΕΣΚΑ-Η. Τα τελευταία χρονια έχει σταθερή παρουσία στο πρωτάθλημα της Γ΄1 ΕΣΚΑ-Η χωρίς κάποια ιδιαίτερη διάκριση. Πατρινό Αθλητικό Πανόραμα, Βασίλης Οικονομόπουλος, Πάτρα 1994 Λεύκωμα "100 χρόνια Πατραϊκό ποδόσφαιρο" Δήμος Πατρέων 2006 Τάσος Σταθόπουλος, Αχαϊκό ποδόσφαιρο, εκατόν είκοσι χρόνια (1891-2010), εκδόσεις Γιάννης Πικραμένος, Πάτρα 2010 , ISBN 978-968-6628-27-6
Ένα προς ένα

Στα μαθηματικά, μία συνάρτηση f : A → B {\displaystyle f:A\rightarrow B} μεταξύ δύο συνόλων A {\displaystyle A} , B {\displaystyle B} ονομάζεται ένα προς ένα (1-1) ή αμφιμονοσήμαντη ή αμφιμονότονη, αν ισχύει ότι: αν f ( x ) = f ( y ) {\displaystyle f(x)=f(y)} τότε είναι x = y {\displaystyle x=y} , για κάθε x , y {\displaystyle x,y} στο A {\displaystyle A} . Ένας ισοδύναμος ορισμός είναι ο εξής: Αν x ≠ y {\displaystyle x\neq y} τότε f ( x ) ≠ f ( y ) {\displaystyle f(x)\neq f(y)} , για κάθε x , y {\displaystyle x,y} στο A {\displaystyle A} .Μία συνάρτηση είναι γνησίως μονότονη (γνησίως αύξουσα ή γνησίως φθίνουσα) σε ένα διάστημα Δ {\displaystyle \Delta } , τότε είναι "1-1" σε αυτό.

 Συμβολικά, μία συνάρτηση f : A → B {\displaystyle f:A\rightarrow B} ονομάζεται ένας-προς-ένα αν ικανοποιεί ∀ x , y ∈ A . f ( x ) = f ( y ) ⇒ x = y , {\displaystyle \forall x,y\in A.\ f(x)=f(y)\Rightarrow x=y,} το οποίο είναι λογικά ισοδύναμο με ∀ x , y ∈ A . x ≠ y ⇒ f ( x ) ≠ f ( y ) . {\displaystyle \forall x,y\in A.\ x\neq y\Rightarrow f(x)\neq f(y).} Παρακάτω δίνονται κάποια παραδείγματα συναρτήσεων που είναι ένα-προς-ένα και κάποιων που δεν είναι. Κάποιες ένα-προς-ένα συναρτήσεις, με την ίδια φόρμουλα αλλά ορισμένες σε διαφορετικά πεδία ορισμού μπορεί να μην είναι πλέον ένα-προς-ένα. Η συνάρτηση f : N → N {\displaystyle f:\mathbb {N} \to \mathbb {N} } με f ( x ) = x + 1 {\displaystyle f(x)=x+1} , είναι ένα-προς-ένα. Η συνάρτηση f : [ 0 , ∞ ) → R {\displaystyle f:[0,\infty )\to \mathbb {R} } με f ( x ) = x 2 {\displaystyle f(x)=x^{2}} , είναι ένα-προς-ένα. Ενώ, η συνάρτηση g : R → R {\displaystyle g:\mathbb {R} \to \mathbb {R} } με g ( x ) = x 2 {\displaystyle g(x)=x^{2}} δεν είναι, καθώς g ( 3 ) = g ( − 3 ) = 9 {\displaystyle g(3)=g(-3)=9} . Η συνάρτηση f : [ − 1 , ∞ ) → R {\displaystyle f:[-1,\infty )\to \mathbb {R} } με f ( x ) = | x + 1 | {\displaystyle f(x)=|x+1|} , είναι ένα-προς-ένα. Ενώ, η συνάρτηση g : R → R {\displaystyle g:\mathbb {R} \to \mathbb {R} } με g ( x ) = | x + 1 | {\displaystyle g(x)=|x+1|} δεν είναι, καθώς | 2 + 1 | = | ( − 4 ) + 1 | = 3 {\displaystyle |2+1|=|(-4)+1|=3} . H συνάρτηση προσήμου s g n : R → R {\displaystyle \mathrm {sgn} :\mathbb {R} \to \mathbb {R} } δεν είναι ένα-προς-ένα, αλλά η συνάρτηση s : { − 1 , 0 , 1 } → { − 1 , 0 , 1 } {\displaystyle s:\{-1,0,1\}\to \{-1,0,1\}} με s ( x ) = x {\displaystyle s(x)=x} είναι. Η ταυτοτική συνάρτηση είναι ένα-προς-ένα. Η γραμμική συνάρτηση f : R → R {\displaystyle f:\mathbb {R} \to \mathbb {R} } με f ( x ) = a x + b {\displaystyle f(x)=ax+b} (για κάθε a , b ∈ R {\displaystyle a,b\in \mathbb {R} } και a ≠ 0 {\displaystyle a\neq 0} ) είναι ένα-προς-ένα. Κάθε γνησίως μονότονη πραγματική συνάρτηση f : Δ → R {\displaystyle f:\Delta \to \mathbb {R} } για Δ ⊆ R {\displaystyle \Delta \subseteq \mathbb {R} } είναι ένα-προς-ένα. Η σύνθεση δύο ένα-προς-ένα συναρτήσεων f : A → B {\displaystyle f:A\to B} και g : B → C {\displaystyle g:B\to C} , είναι ένα-προς-ένα. Συνάρτηση Επί
Άγιοι Απόστολοι Ιωαννίνων

Οι Άγιοι Απόστολοι είναι χωριό της τοπικής κοινότητας Κρανούλας, της δημοτικής ενότητας Περάματος, του δήμου Ιωαννιτών, της περιφερειακής ενότητας (τέως νομού) Ιωαννίνων, στην περιφέρεια Ηπείρου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Δωδώνης του νομού Ιωαννίνων, στο γεωγραφικό διαμέρισμα Ηπείρου. Μέχρι το 1940 το χωριό ονομαζόταν Βάρβεσι (το).

 Οι Άγιοι Απόστολοι είναι ορεινός οικισμός στο κεντρικό τμήμα του νομού, στις δυτικές απολήξεις του όρους Μιτσικέλι και σε μέσο σταθμικό υψόμετρο 590. Απέχουν 13 χλμ. περίπου ΒΔ.. της πόλης των Ιωαννίνων. Ως Βάρβεσι Ο οικισμός αναγνωρίστηκε το 1919 και προσαρτήθηκε στην κοινότητα Περιβλέπτου. Το 1940 μετονομάστηκε σε Άγιοι Απόστολοι Ως Άγιοι Απόστολοι Με το ΦΕΚ 244Α - 4/12/1997 ο οικισμός αποσπάστηκε από την κοινότητα Περιβλέπτου και προσαρτήθηκε στον δήμο Περάματος Με το ΦΕΚ 87Α - 07/06/2010 αποσπάστηκε από τον δήμο Περάματος και προσαρτήθηκε στον δήμο Ιωαννιτών(Πηγή: https://www.eetaa.gr/metaboles/oikmet_details.php?id=17823) Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς)
Άννα Αμαλία της Πρωσίας

Η Άννα Αμαλία της Πρωσίας (Anna Amalie von Preußen, 9 Νοεμβρίου 1723 - 30 Μαρτίου 1787) ήταν η Ηγουμένη του Κβέντλινμπεργκ και κόρη του Φρειδερίκου Γουλιέλμου Α΄ της Πρωσίας.

 Γεννήθηκε στις 9 Νοεμβρίου 1723 στο Βερολίνο, και ήταν το δωδέκατο παιδί και η νεότερη κόρη του Φρειδερίκου Γουλιέλμου Α΄ της Πρωσίας και της Σοφίας Δωροθέας του Αννόβερου. Θεωρήθηκε ως πιθανή νύφη για τον Αδόλφο Φρειδερίκο, Διάδοχο Πρίγκιπα της Σουηδίας, μαζί με την αδελφή της Λουίζα Ουλρίκα, καθώς ο αδελφός της Φρειδερίκος την προειδοποίησε ότι η Λουίζα Ουλρίκα ήταν ίσως πολύ φιλόδοξη για να είναι μια καλή βασίλισσα σε μια μοναρχία χωρίς εξουσία, όπως τότε η Σουηδία ήταν κατά την εποχή της ελευθερίας.Το 1755 η Άννα Αμαλία έγινε Ηγουμένη του Κβέντλινμπουργκ, που την έκανε μια πλούσια γυναίκα. Έχοντας επιλέξει να περάσει το μεγαλύτερο μέρος του χρόνου της στο Βερολίνο, όπου αφιερώθηκε στη μουσική και έγινε γνωστή ως μουσική προστάτης και συνθέτης. Ως συνθέτης πέτυχε μια μέτρια φήμη και είναι περισσότερο γνωστή για τα μικρότερα έργα της, τα οποία περιελάμβαναν τρία, εμβατήρια, καντάτες, τραγούδια και φούγκες. Η Άννα Αμαλία πέθανε στις 30 Μαρτίου 1787 σε ηλικία 63 ετών. Πολυμέσα σχετικά με το θέμα Princess Anna Amalia of Prussia στο Wikimedia Commons
Τεκές Οσμάν Μπαμπά

Ο Τεκές Οσμάν Μπαμπά υπήρξε χώρος συνάθροισης δερβίσηδων (του τάγματος των Μπεκτασήδων) στην περιοχή του σημερινού χωριού Τεκέτου, στη Βουλγαρία. Σήμερα σώζεται ο τουρμπές (οθωμανικό ταφικό μνημείο) του Οσμάν Μπαμπά, ο οποίος χρονολογείται από το 1505-1507.

 Σύμφωνα με τις περιγραφές του Οθωμανού περιηγητή Εβλιγιά Τσελεμπή ο τεκές αυτός ήταν ένας από τους ομορφότερους. Όμως η περιγραφή αυτή έχει χαρακτηριστεί υπερβολική από σύγχρονους μελετητές. Ο Τσελεμπή αναφέρει ότι ο Οσμάν Μπαμπά ήταν δερβίσης από το τάγμα των Μπεκτασήδων, ο οποίος έφτασε στα Βαλκάνια τον 14ο αιώνα, με τους πρώτους στρατούς των Οθωμανών. Ο Οσμάν Μπαμπά άρχισε να διαδίδει τη θρησκεία του στην Ευρώπη και έφτασε μέχρι και τη σημερινή Δανία, ενώ βρέθηκε στην Αδριανούπολη κατά την άλωσή της από τους Οθωμανούς του 1369. Σύμφωνα με επιγραφή που υπάρχει στον τουρμπέ, ο Οσμάν Μπαμπά γεννήθηκε το 1389 και πέθανε το 1478/9. Γενικά ο Οσμάν Μπαμπά θεωρείται από τους κυριότερους αγίους στη θρησκευτική κοινότητα του Αλεβισμού.Ιδιαίτερο χαρακτηριστικό στο σωζόμενο μνημείο (τουρμπέ) είναι ότι οι τοίχοι καλύπτονται με σκηνές από την Παλαιά Διαθήκη, όπως η θυσία του Ισμαήλ ή του Ισαάκ από τον πατέρα του Ιμπραήμ ή Αβραάμ. Σήμερα η τοποθεσία του μνημείου, μαζί με τους χώρους φιλοξενίας που υπάρχουν, προσελκύει προσκυνητές κατά τη γιορτή του Εντερλές (ή γνωστή και ως γιορτή της άνοιξης) που γίνεται κάθε 6η Μαΐου. Παραδοσιακό έθιμο της εορτής αποτελεί η θυσία αρνιών. Μέσα στο δάσος και πάνω σε ένα λόφο, έξω από τον χώρο του τεκέ, υπάρχει ένας βράχος. Σύμφωνα με τη θρησκευτική παράδοση, ο Οσμάν Μπαμπά θα γιατρέψει όποιον ξαπλώσει εκεί. Επίσης, οι πιστοί ξηλώνουν ένα κομμάτι από το ρούχο τους και το δένουν σε δένδρο.
Άννα Κιεουμπασίνσκα

Η Άννα Κιεουμπασίνσκα (πολωνικά: Anna Kiełbasińska, γεννήθηκε 26 Ιουνίου 1990) είναι Πολωνή αθλήτρια του στίβου, η οποία ειδικεύεται στους δρόμους ταχύτητας. Περιστασιακά αγωνίζεται και σε δρόμους μετ΄ εμποδίων. Κέρδισε αρκετά μετάλλια σε επίπεδο Κ20 και Κ23. Η Κιεουμπασίνσκα εκπροσώπησε την Πολωνία στους Ολυμπιακούς Αγώνες το 2012, το 2016 και το 2021 και στο Παγκόσμιο Πρωτάθλημα το 2011, το 2015, το 2017 και το 2019.

 Στο Παγκόσμιο Πρωτάθλημα Στίβου του 2019, που διεξήχθη στη Ντόχα, η Κιεουμπασίνσκα κέρδισε το αργυρό μετάλλιο στη σκυταλοδρομία 4 x 400 μέτρα, τρέχοντας στον προκριματικό γύρο. Στους Θερινούς Ολυμπιακούς Αγώνες του 2021 στο Τόκιο, κέρδισε το αργυρό μετάλλιο στη σκυταλοδρομία 4 x 400 μέτρων, μαζί με τις Νατάλια Κατσμάρεκ, Ίγκα Μπάουμγκαρτ-Βίταν, Μαουγκοζάτα Χόουουπ-Κοβάλικ και Γιουστίνα Σφιέντι-Ερσέτιτς.Τον Φεβρουάριο του 2022, σημείωσε νέο πολωνικό ρεκόρ κλειστού στίβου στα 400 μέτρα, με χρόνο 51,10 δευτερολέπτων, σε μια συνάντηση στην Οστράβα της Τσεχίας.Στις 17 Αυγούστου 2022, κατέκτησε το χάλκινο μετάλλιο στα 400 μέτρα στο Ευρωπαϊκό Πρωτάθλημα του 2022, με χρόνο 50,29. 60 μέτρα κλειστού– 7,21 (Τόρουν, 2021)100 μέτρα – 11,30 (+0.5 μ/δ) (Μπελλιντσόνα, 2021) 200 μέτρα – 22,76 (+1.9 μ/δ) (Λα Σω-ντε-Φον, 2021) 200 μέτρα κλειστού – 23,12 (Τόρουν, 2018) 400 μέτρα – 50,38 (Λα Σω-ντε-Φον, 2021) 400 μέτρα κλειστού – 51,10 (Οστράβα, 2022)
Ισαβέλλα του Κλερμόν

Η Ισαβέλλα, ιταλ. Isabella (π. 1424 - 30 Μαρτίου 1465) από τον Οίκο του Κλερμόν, ήταν κόρη του κόμη του Κοπερτίνο και με τον γάμο της έγινε βασίλισσα της Νάπολης.

 Ήταν κόρη του Τριστάν του Κλερμόν και της Αικατερίνης ντελ Μπάλτσο-Ορσίνι κόμισσας του Κοπερτίνο, κόρης του Ραϊμόνδου πρίγκιπα του Τάραντα, δούκα του Μπάρι & κόμη του Σολέτο. Παντρεύτηκε το 1444/5 τον Φερδινάνδο Α΄ των Τραστάμαρα βασιλιά της Νάπολης και είχε τέκνα; Αλφόνσος Β΄ 1448-1495, βασιλιάς της Νάπολης. Ελεονώρα 1450-1493, παντρεύτηκε πρώτα τον Σφόρτσα-Μαρία Σφόρτσα δούκα του Μπάρι και μετά τον Έρκολε Α΄ των Έστε δούκα της Φερράρας. Φρειδερίκος 1452-1504, βασιλιάς της Νάπολης. Ιωάννης 1456-1485, καρδινάλιος, αρχιεπίσκοπος του Τάραντα & του Έστεργκομ. Βεατρίκη 1457-1508, παντρεύτηκε πρώτα τον Ματθία Κορβίνο βασιλιά της Ουγγαρίας και μετά τον Βλαδίσλαο Β΄ των Γιαγκελόνων βασιλιά της Ουγγαρίας & Βοημίας. Φραγκίσκος 1461-1486, δούκας του Σαντ-Άντζελο, απεβ. 25 ετών. Toomaspoeg, Kristjan (2013). "ORSINI DEL BALZO, Raimondo". Dizionario Biografico degli Italiani (in Italian). 79.
Αβιόρ

Αβιόρ είναι το ιδιαίτερο όνομα του αστέρα ε (έψιλον) στον αστερισμό Τρόπις (epsilon Carinae, ε Car). Δεν είναι ορατός από την Ελλάδα ή την Ευρώπη, καθώς βρίσκεται πολύ νότια στην ουράνια σφαίρα.

 Το όνομα «Αβιόρ» (Avior) δεν είναι κλασσικό. Δόθηκε στον αστέρα ε Τρόπιδος από το Βασιλικό Γραφείο του Ναυτικού Αλμανάκ της Μεγάλης Βρετανίας στα τέλη της δεκαετίας του 1930, κατά τη διάρκεια της συντάξεως του «Αεροπορικού Αλμανάκ» (The Air Almanac), ενός οδηγού για τους αεροναυτίλους της Βασιλικής Πολεμικής Αεροπορίας (R.A.F.). Από τους 57 αστέρες που περιείχε το νέο αλμανάκ, οι δύο δεν είχαν ιδιαίτερο όνομα: ο ε Τρόπιδος και ο α Ταώ. Η RAF επέμεινε ότι όλοι οι αστέρες έπρεπε να έχουν ιδιαίτερα ονόματα και έτσι επινοήθηκαν δύο νέα: ο α Ταώ ονομάσθηκε Peacock (Παγώνι, ταώς = παγώνι στα αρχαία ελληνικά), ενώ ο ε Τρόπιδος αποκλήθηκε Avior (Sadler, D.H.: A Personal History of H.M. Nautical Almanac Office, σελ. 46, ιδιωτική έκδ. G.A. Wilkins, 1993). Ο ε Τρόπιδος είναι διπλός αστέρας, ένα διπλό αστρικό σύστημα ενός εξελιγμένου πορτοκαλί γίγαντα και ενός κυανού νάνου. Οι επιφανειακές θερμοκρασίες τους είναι πολύ διαφορετικές μεταξύ τους: 4.100 και 24.000 K. Οι μάζες τους εκτιμάται ότι είναι 16 και 4,6 φορές μεγαλύτερες της μάζας του Ήλιου και η διάμετροί τους 153 και 6 φορές μεγαλύτερες. Το συνολικό απόλυτο μέγεθος των μελών του ε Τρόπιδος είναι −4,58, που αντιστοιχεί σε πραγματική λαμπρότητα 17 χιλιάδες φορές μεγαλύτερη από εκείνη του Ήλιου. Ο ε Τρόπιδος απομακρύνεται από εμάς με ταχύτητα 2 χιλιόμετρα ανά δευτερόλεπτο (7.200 χιλιόμετρα την ώρα) και εμφανίζει ιδία κίνηση 0,034 δευτερόλεπτο της μοίρας ανά έτος. Κατάλογος αστέρων της Τρόπιδος
Ευγένιος Φρανσουά Βιντόκ

Ο Εζέν Φρανσουά Βιντόκ (γαλλικά: Eugène François Vidocq, 24 Ιουλίου, 1775 – 11 Μαΐου, 1857) ήταν Γάλλος εγκληματίας και εγκληματολόγος που η ιστορία της ζωής του, ενέπνευσε δεκάδες συγγραφείς όπως τους Βικτόρ Ουγκό, Έντγκαρ Άλλαν Πόου και Ονορέ ντε Μπαλζάκ.Ο πρώην εγκληματίας θα γίνει ο επικεφαλής της Ταξιαρχίας Ασφαλείας στο Παρίσι. Ο Βιντόκ θεωρείται ως πατέρας της σύγχρονης εγκληματολογίας και του τμήματος της Γαλλικής Αστυνομίας. Επίσης αποκαλείται ως ο πρώτος ιδιωτικός ντετέκτιβ.

 Ο Εζέν Φρανσουά Βιντόκ γεννήθηκε στις 24 Ιουλίου 1775 και ήταν το τρίτο παιδί της Ανριέτ Φρανσουάζ Βιντόκ (1744 - 1824) και του φουρνάρη Νικολά Ζόσεφ Φρανσουά Βιντόκ (1744 - 1799) στο Αρράς της Γαλλίας.Για την παιδική του ηλικία λίγα πράγματα είναι γνωστά, τα πιο πολλά προέρχονται από την αυτοβιογραφία του, και μερικά έγγραφα των Γαλλικών Αρχείων. Ο πατέρας του είχε καλή μόρφωση, και ήταν αρκετά εύπορος. Ο Βιντόκ είχε άλλα έξι αδέρφια. Δύο μεγαλύτερους αδερφούς και δύο νεότερους αδερφούς και δύο νεότερες αδερφές.
Χρήστος Βυζοβίτης

Ο Χρήστος Κ. Βυζοβίτης (Έδεσσα, 13 Μαΐου 1934 - Αθήνα, 27 Σεπτεμβρίου 2003) ήταν Έλληνας σύμβουλος επιχειρήσεων, που χρημάτισε βουλευτής Πέλλας με τη Νέα Δημοκρατία από το 1989 ως το 2000.

 Σπούδασε Πολιτικές Επιστήμες στο Πάντειο Πανεπιστήμιο και εν συνεχεία έκανε μετεκπαίδευση στη Διοίκηση Επιχειρήσεων. Έγινε μέλος πολλών συλλόγων και σωματείων στο νομό Πέλλας και ήταν ιδρυτής και πρόεδρος του Συλλόγου Εδεσσαίων της Αθήνας. Υπήρξε μέλος της νεολαίας της ΕΡΕ στο β΄ μισό της δεκαετίας του ' 50. Όπως αναφέρει το περιοδικό του Λαογραφικού Ομίλου Πολυγύρου στο άρθρο του για τους διατελέσαντες Νομάρχες Χαλκιδικής που δημοσιεύτηκε στο τεύχος 77 και το υπογράφει ο εκδότης του Γιάννης Κανατάς ο Χρήστος Βυζοβίτης διετέλεσε Νομάρχης Χαλκιδκής (διορισμένος από τη Χούντα) από τον Ιούλιο του 1973 ως τον Αύγουστο του 1974.Το 1974 εντάχθηκε στη Νέα Δημοκρατία. Το 1986 εξελέγη δημοτικός σύμβουλος Έδεσσας , επικεφαλής της μειοψηφίας. Στις εκλογές τον Ιούνιο του 1989 εξελέγη για πρώτη φορά βουλευτής Πέλλας και στις 12 Μαρτίου 1990 αντικατέστησε στην έδρα της την Παρθένα Φουντουκίδου. Εξελέγη μετά βουλευτής σε απανωτές αναμετρήσεις, το 1990, το 1993 και το 1996. Τον Ιανουάριο του 1999 τραυματίστηκε σοβαρά σε τροχαίο ατύχημα. Πέθανε το Σεπτέμβριο του 2003 και κηδεύτηκε στην Έδεσσα, όπως ήταν και η δική του επιθυμία. Ήταν παντρεμένος με την Αικατερίνη Μάσσα και είχαν μία κόρη και δύο γιους. Ο γιος του, Τάσος (1975 - 2015), απεβίωσε σε ηλικία μόλις 40 ετών τον Απρίλιο του 2015. Συνέντευξη του βουλευτή στην εφημερίδα "Μακεδονία-Θεσσαλονίκη", 12/11/1995.
Νικίτα Κουρμπάνοφ

Ο Νικίτα Αλεξάντροβιτς Κουρμπάνοφ ( ρωσικά: Никита Александрович Курбанов‎ , γεννήθηκε στις 5 Οκτωβρίου 1986) είναι Ρώσος επαγγελματίας καλαθοσφαιριστής και αρχηγός της ΤΣΣΚΑ Μόσχας του VTB Πρωταθλήματος και της Ευρωλίγκας . Με ύψος 2,02 μέτρων μπορεί να παίξει στις θέσεις σμολ φόργουορντ και πάουερ φόργουορντ .

 Ο Κουρμπάνοφ έκανε την πρώτη επαγγελματική εμφάνισή του με την ΤΣΣΚΑ Μόσχας την περίοδο 2004–05. Στη συνέχεια πήγε στη Λοκομοτίβ Ροστόφ, πριν επιστρέψει στην ΤΣΣΚΑ Μόσχας. Έγινε μέλος της ΟΥΝΙΚΣ Καζάν το 2008 και πέρασε τη χρονιά 2008–09 με τη Σπαρτάκ Αγίας Πετρούπολης . Στη συνέχεια επέστρεψε για άλλη μια φορά στην ΤΣΣΚΑ Μόσχας. Στις 17 Ιουνίου 2014, υπέγραψε συμφωνία 1+1 με τη Λοκομοτίβ Κουμπάν . Στις 15 Ιουνίου 2015 υπέγραψε διετές συμβόλαιο με προαίρεση τρίτου έτους με την πρώην ομάδα του, ΤΣΣΚΑ Μόσχας. Στις 5 Μαΐου 2017, ο Κουρμπάνοφ ονομάστηκε αμυντικός παίκτης της χρονιάς του VTB Πρωταθλήματος της περιόδου 2016–17. Στις 18 Ιουνίου 2021, ο Κουρμπάνοφ επέκτεινε το συμβόλαιό του για άλλα δύο (1+1) χρόνια. Ως μέλος των νεανικών εθνικών ομάδων μπάσκετ της Ρωσίας, ο Κουρμπάνοφ ηγήθηκε του Ευρωπαϊκού Πρωταθλήματος Εφήβων της FIBA του 2004 στο σκοράρισμα και επιλέχτηκε στην πρώτη ομάδα όλης της διοργάνωσης. Κέρδισε επίσης το χρυσό μετάλλιο με την εθνική ομάδα νέων ανδρών της Ρωσίας στο Ευρωπαϊκό Πρωτάθλημα Νέων Ανδρών της FIBA του 2005. Ονομάστηκε επίσης Πολυτιμότερος Παίχτης (MVP) της διοργάνωσης. Έχει επίσης παίξει με την εθνική ομάδα καλαθοσφαίρισης της Ρωσίας στα Ευρωπαϊκά Πρωταθλήματα του 2009, του 2015 και του 2017 . Ο Νικίτα Κουρμπάνοφ στο eurobasket.net Ο Νικίτα Κουρμπάνοφ στο euroleague.net Ο Νικίτα Κουρμπάνοφ στο fiba.com
12

Το έτος 12 ήταν ένα δίσεκτο έτος που αρχίζει την Παρασκευή στο Ιουλιανό Ημερολόγιο. Εκείνη την εποχή, ήταν γνωστό ως το Έτος της υπατείας των Γερμανικού Ιουλίου Καίσαρα και Καπίτου (ή, λιγότερο συχνά, το 765 Ab urbe condita). Ο χαρακτηρισμός 12 μ.Χ. για εκείνο το έτος έχει χρησιμοποιηθεί από τις αρχές της μεσαιωνικής περιόδου, όταν το χριστιανικό ημερολόγιο έγινε την εποχή εκείνη η επικρατούσα μέθοδος στην Ευρώπη για την ονομασία των ετών. Η τρέχουσα σελίδα αφορά το έτος 12 κατά το Γρηγοριανό ημερολόγιο

 Ρωμαϊκή Αυτοκρατορία Ο Άννιος Ρούφος γίνεται επίτροπος της Ιουδαίας. Ο Αύγουστος διατάζει μια μεγάλη εισβολή στη Γερμανία πέρα ​από το Ρήνο. Ο Κουιρίνιος επιστρέφει από την Ιουδαία για να γίνει σύμβουλος του Τιβέριου. Η Αρμένικη Δυναστεία των Αρταξιαδών ανατρέπεται από τους Ρωμαίους. Τέχνες και επιστήμες Ο Οβίδιος σταματά να γράφει το έργο Fasti ("Ημερολόγιο") λόγω έλλειψης πόρων (που είναι μακριά από τις βιβλιοθήκες της Ρώμης). Ολοκληρώνει 6 βιβλία που περιγράφουν φεστιβάλ που βρίσκονται στο Ρωμαϊκό Ημερολόγιο. 31 Αυγούστου - Γάιος Καλιγούλας, Ρωμαίος αυτοκράτορας (θ. 41 μ.Χ.) (κατά προσέγγιση) Ευαγγελιστής Μάρκος, Χριστιανός ευαγγελιστής, μάρτυρας, γνωστός για το Κατά Μάρκον Ευαγγέλιον (θ. 68 μ.Χ.) (κατά προσέγγιση) Αγία Άννα, μητέρα της Παναγίας Ροιμητάλκης Α΄, βασιλιάς του βασιλείου των Οδρυσίων της Θράκης από το 12 π.Χ. έως το 12 μ.Χ.
Μαραγκόπουλου Παραλίας Πατρών

Ως Μαραγκόπουλου καλείται τοποθεσία και συνοικία του οικισμού της Παραλίας Πατρών στην Αχαΐα. Λόγω του ότι βρίσκεται σε πολύ κοντινή απόσταση με τα διοικητικά όρια των οικισμών της Πάτρας και Παραλίας και εξαιτίας της επέκτασης του οικιστικού ιστού των Πατρών προς την περιοχή, θεωρείται συχνά συνοικία της Πάτρας.

 Εκτείνεται στο βορειοανατολικό τμήμα της Παραλίας γειτνιάζοντας με την περιοχή του Κόκκινου Μύλου. Μέρος από τα βόρεια και μεγάλο τμήμα των ανατολικών ορίων της συνοικίας αποτελούν τμήμα του εκεί κοινού διοικητικού ορίου των Δημοτικών Ενοτήτων Πατρέων και Παραλίας, ενώ σε κοντινή απόσταση από τα ανατολικά-νοτιοανατολικά τμήματα της συνοικίας βρίσκονται τα εκεί κοινά διοικητικά όρια των πρώην Δήμων και νυν Δημοτικών Ενοτήτων Παραλίας και Μεσσάτιδος. Το δυτικό όριο της συνοικίας ταυτίζεται με το χείμαρρο Παναγίτσα, που διατρέχει την περιοχή, με τη συνοικία να βρίσκεται ανάντη του. Απέχει οδικώς περί τα 6 χιλιόμετρα από το κέντρο της πόλης της Πάτρας. Η ονομασία της περιοχής έχει προέλθει από το εργοστάσιο (κλωστήρια) της βιομηχανίας κλωστοϋφαντουργίας Μαραγκόπουλου, που λειτουργούσε εκεί παλαιότερα και ήδη από τα τέλη της δεκαετίας του ’60. Οι εγκαταστάσεις του εργοστασίου διατηρούνται και σήμερα, ωστόσο το κτιριακό συγκρότημα βρίσκεται υπό άλλο ιδιοκτησιακό καθεστώς. Κύρια οδική αρτηρία της περιοχής είναι η Οδός «Καλαβρύτων». Η συγκέντρωση εργοστασίων και ποικιλώνυμων επιχειρήσεων στην περιοχή της προσδίδουν ιδιαίτερη φυσιογνωμία. Στα βορειοανατολικά όρια της συνοικίας βρίσκεται ο Βιολογικός Καθαρισμός της Πάτρας, ο οποίος ξεκίνησε τη λειτουργία του το 2001. Αποτελεί ένα έργο καθοριστικής σημασίας για την πόλη αλλά και για τον επιβαρυμένο από τα αστικά λύματα Πατραϊκό Κόλπο. Συχνά βέβαια υπάρχουν αντιδράσεις των κατοίκων της γύρω περιοχής λόγω της δυσοσμίας που εμφανίζεται ενίοτε εκεί, ωστόσο αυτό το φαινόμενο έχει περιοριστεί πλέον σε μεγάλο βαθμό. Η περιοχή εξυπηρετείται από τις 29 Φεβρουαρίου 2020 από τη Γραμμή 2 του Προαστιακού Σιδηρόδρομου Πάτρας μέσω της κοντινής στάσης «Παραλία / Paralia» στη θέση «Εύα»/«Στάση Τσιρογιάννη», επί των οδών «25ης Μαρτίου» και «Σουνίου»/«Αγίου Σπυρίδωνος». Σε κοντινή απόσταση βρίσκεται επίσης η στάση «Ιτιές - Άγ.Γεώργιος / Ities - Ag.Georgios» στις Ιτιές. Χρήστος Γεωργακόπουλος (Λογοτέχνης, ποιητής, μουσικός). Ν.Ι. Λυμπέρη, Οδηγός Πατρών, Πάτρα 2005, 4η έκδοση. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Φωτογραφική παρουσίαση του 2014 της ακτογραμμής στο ύψος της συνοικίας Μαραγκόπουλου. tripinview.com. Ανακτήθηκε: 05/04/2019. Η συνοικία Μαραγκόπουλου στο χάρτη της Google. Ανακτήθηκε: 13/07/2018. Η συνοικία Μαραγκόπουλου στο χάρτη. openstreetmap.org. Ανακτήθηκε: 13/07/2018. Η συνοικία Μαραγκόπουλου στο χάρτη. wikimapia.org. Ανακτήθηκε: 13/07/2018.
Πρωτάθλημα ποδοσφαίρου 1961 για την άνοδο στην Α΄ Εθνική κατηγορία

Το πρωτάθλημα Β΄ Εθνικής 1960-61 διεξήχθη και πάλι χωρίς μόνιμο χαρακτήρα, αφού οι ομάδες αγωνίστηκαν αρχικά στα τοπικά πρωταθλήματα των ενώσεων. Μετείχαν 37 ομάδες χωρισμένες με γεωγραφικά κριτήρια σε τέσσερις ομίλους των εννιά και δέκα ομάδων. Οι πρωταθλητές των τεσσάρων ομίλων προκρίθηκαν στην τελική φάση, από την οποία οι τρεις πρώτοι ανέβηκαν στην Α΄ εθνική κατηγορία.

 Αρχικά διεξήχθησαν τα τοπικά πρωταθλήματα, από τα οποία οι πρωταθλήτριες, σε κάποιες περιπτώσεις και οι δευτεραθλήτριες και οι τριταθλήτριες από ΕΠΣ Αθήνας, ΕΠΣ Πειραιά και Ε.Π.Σ. Μακεδονίας προκρίθηκαν να λάβουν μέρος στο πρωτάθλημα Β΄ Εθνικής, το οποίο διεξήχθη σε δύο φάσεις. Μετείχαν 37 ομάδες. Στην πρώτη φάση, δημιουργήθηκαν τέσσερις όμιλοι, τρεις των εννέα (9) και ένας των δέκα (10) ομάδων. Οι πρωταθλητές των ομίλων προκρίθηκαν στην τελική φάση, στην οποία αγωνίστηκαν σε ενιαίο όμιλο δύο γύρων (6 αγώνες), από τον οποίο οι τρεις πρώτες ομάδες προήχθησαν στην Α΄ εθνική κατηγορία. Ομάδες (37) Όμιλοι (4): Αθήνας (9), Πειραιά (9), Κεντρικός (10), Βόρειος (9) Πρωταθλητές (πρόκριση στην τελική φάση): Α.Ο. Αιγάλεω Πανελευσινιακός Νίκη Βόλου Ασπίδα Ξάνθης Άνοδος στην Α΄ (3): Α.Ο. Αιγάλεω, Πανελευσινιακός, Νίκη Βόλου. * Λόγω της ισοβαθίας για την τρίτη θέση έγινε αγώνας κατάταξης στη Λάρισα, στον οποίο η ισοπαλία ευνοούσε τον Πανελευσινιακό λόγω καλύτερης διαφοράς τερμάτων, σύμφωνα με τον κανονισμό της εποχής. Ο αγώνας ήταν 1-1 ως το 89΄, όταν πέτυχε γκολ η Ασπίδα, το οποίο ακυρώθηκε ως φάουλ στον τερματοφύλακα. Τότε παίκτες, παράγοντες και φίλαθλοι της Ασπίδας επιτέθηκαν στο διαιτητή με άγριες διαθέσεις, με αποτέλεσμα να διακόψει τον αγώνα εις βάρος της ομάδας της Ξάνθης ("Αθλητική Ηχώ", 29/6/1961). Στατιστική ποδοσφαίρου. Ανδρέας Μπόμης, "Αλμανάκ. Όλα για το ποδόσφαιρο '91", σ. 24. "Αθλητική Ηχώ", 15/5/1961, σ. 3. "Αθλητική Ηχώ", 26/6/1961, σ. 5. Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 15-18.
Σώμα με Σώμα

Το Σώμα με Σώμα (γαλλικά: De Rouille et d'Os) είναι γαλλική αισθηματική δραματική ταινία, παραγωγής 2012. Τη σκηνοθεσία ανέλαβε ο Ζακ Οντιάρ και το σενάριο έγραψε ο ίδιος μαζί με τον Τομά Μπιντεγκέν. Η ταινία είναι βασισμένη στην ομότιτλη συλλογή μικρών διηγημάτων του Κρεγκ Ντέιβιντσον και αφηγείται την ιστορία ενός 25χρονου άνδρα που ερωτεύεται μια εκπαιδεύτρια φαλαινών. Πρωταγωνιστούν οι Μαριόν Κοτιγιάρ και Ματίας Σένερτς. Η πρεμιέρα της ταινίας πραγματοποιήθηκε στο Φεστιβάλ Καννών 2012, όπου και διαγωνίστηκε για το Χρυσό Φοίνικα. Κυκλοφόρησε στους κινηματογράφους της Γαλλίας και του Βελγίου στις 17 Μαΐου 2012 και απέσπασε θετικά σχόλια από τους κριτικούς. Έλαβε δύο υποψηφιότητες για Χρυσή Σφαίρα, στις κατηγορίες Καλύτερης Ξενόγλωσσης Ταινίας και Α' Γυναικείου Ρόλου για την ερμηνεία της Κοτιγιάρ.

 Ο Αλί μαζί με τον πεντάχρονο γιο του Σαμ, μένει χωρίς λεφτά, χωρίς δουλειά και χωρίς φίλους. Αποφασίζει να πάει να μείνει μαζί με την αδερφή του στην Αντίμπ της Νότιας Γαλλίας και να ψάξει για δουλειά. Βρίσκει δουλειά ως πορτιέρης σε νυχτερινό κλαμπ. Εκεί μετά από έναν άγριο καβγά, ο Αλί γνωρίζει τη Στεφανί, μια όμορφη και γοητευτική εκπαιδεύτρια φαλαινών δολοφόνων και της δίνει το τηλέφωνό του. Όταν η Στεφανί θα τον πάρει τελικά τηλέφωνο, θα συναντηθούν αλλά ο Αλί θα τη βρει καθηλωμένη σε αναπηρικό καροτσάκι. Η Στεφανί έχασε και τα δύο πόδια της μετά από ένα τρομερό δυστύχημα. Απελπισμένη και ταλαιπωρημένη, η Στεφανί έχει χάσει κάθε ελπίδα, ο Αλί όμως θα τη βοηθήσει. Μαριόν Κοτιγιάρ στο ρόλο της Στεφανί Ματίας Σένερτς στο ρόλο του Αλί Αρμάντ Βερντούρ στο ρόλο του Σαμ Σελίν Σαλέτ στο ρόλο της Λουίζ Κορίν Μασιέρο στο ρόλο της Άννα Μπουλί Λανέρς στο ρόλο του Μαρτιάλ Μουράντ Φραρεμά στο ρόλο του Φουέντ Ζαν-Μισέλ Κορεά στο ρόλο του Ρισάρ Με προϋπολογισμό 15.400.000 ευρώ, η ταινία Σώμα με Σώμα η ταινία έκανε άνοιγμα τριημέρου στη Γαλλία στη 2η θέση με 3,4 εκατομμύρια ευρώ. Συνολικά απέφερε 11,1 εκατομμύρια ευρώ. Στις Ηνωμένες Πολιτείες η ταινία άνοιξε στην 56η θέση με 27.154 δολάρια ενώ συνολικά συγκέντρωσε 2 εκατομμύρια δολάρια. Στον υπόλοιπο κόσμο οι εισπράξεις έφτασαν τα 23,7 εκατομμύρια δολάρια. Παγκοσμίως απέφερε 25,8 εκατομμύρια δολάρια. Επίσημη ιστοσελίδα Σώμα με Σώμα στο IMDb
Ευάγγελος Τσιώλης

Ο Ευάγγελος Τσιώλης, γεννημένος στις 9 Μαΐου 1981, είναι Έλληνας ποδοσφαιριστής, διεθνής με την Εθνική Ελπίδων. Έχει ύψος 1,82 μ. και αγωνίζεται στη μεσαία γραμμή. Στο τέλος της σεζόν 2009-2010 είχε παίξει σε 196 ματς πρωταθλήματος.

 Γεννήθηκε στις 9 Μαΐου 1981 στην Καρδίτσα και πατέρας του είναι ο παλιός ποδοσφαιριστής της Λάρισας και νυν προπονητής Σάκης Τσιώλης. Ξεκίνησε το 1999 στην Αναγέννηση Καρδίτσας, το 2002 συνέχισε στον Πανηλειακό και το 2004 στον Πανιώνιο, στην Α΄ Εθνική. Επόμενες ομάδες που αγωνίστηκε είναι η Καλλιθέα, ο Θρασύβουλος Φυλής και ο Άγιος Δημήτριος. Έχει 80 παρουσίες στην Α΄ Εθνική κατηγορία, ενώ έχει αγωνιστεί στην Εθνική ελπίδων. http://guardian.touch-line.com/StatsCentre.asp?CTID=31&CPID=76&TEID=7664&PLID=180665&pStr=Player Αρχειοθετήθηκε 2012-05-12 στο Wayback Machine. "Football League Αφιέρωμα 2010-2011", εφ. Εξέδρα, 11/9/2010.
Σμέρδις της Περσίας

Ο Μπαρντίγια της Περσίας (... - 522 π.Χ.), ή κατά την ελληνική απόδοση Σμέρδις της Περσίας ήταν βασιλιάς της Περσίας από τη δυναστεία των Αχαιμενιδών για λίγους μήνες το 522 π.Χ.. Ήταν νεώτερος γιος του ιδρυτή της Περσικής αυτοκρατορίας Κύρου Β’ του Μέγα και νεώτερος αδελφός του βασιλιά της Περσίας Καμβύση Β’. Οι γνώμες γύρω από το πρόσωπο του διίστανται η παράδοση που διατηρείται σύμφωνα με την επιγραφή του Δαρείου Α’ στο Μπεχιστούν δεν ήταν ο πραγματικός γιος του Κύρου αλλά ένας σφετεριστής μάγος με το όνομα Γαυμάτα. Σύμφωνα με τον Κτησία, ο Κύρος Β’ λίγο πριν πεθάνει όρισε τον Σμέρδι σατράπη των ανατολικών επαρχιών της αυτοκρατορίας του, αλλά σύμφωνα με την επιγραφή του Δαρείου ο Καμβύσης Β’ τον σκότωσε πριν φύγει για την Αίγυπτο κρατώντας τη δολοφονία μυστική. Ο Ηρόδοτος λέει ότι ο Σμέρδις πήγε μαζί με τον Καμβύση στην Αίγυπτο αλλά αργότερα του έδωσε εντολή να επιστρέψει πίσω στα Σούσα. Όταν ο Καμβύσης Β’ είδε ένα όνειρο ότι ο Σμέρδις θα του πάρει τον θρόνο τότε, σύμφωνα με τον Ηρόδοτο πάντα, έστειλε στα Σούσα έναν έμπιστό του με εντολή να δολοφονήσει τον μικρό αδελφό του. Ο Σμέρδις εκμεταλλεύτηκε τη δυσαρέσκεια του λαού από την αυταρχική εξουσία του Καμβύση Β’, κήρυξε επανάσταση εναντίον του και ανακηρύχθηκε βασιλιάς της Περσίας. Ο Καμβύσης Β΄ γύρισε πίσω να τον τιμωρήσει, αλλά πέθανε στον δρόμο την άνοιξη του 522 π.Χ.

 Κανένας δεν αντιστάθηκε στον νέο βασιλιά, κυβέρνησε 7 μήνες μεταφέροντας την πρωτεύουσα της αυτοκρατορίας του στη Μηδία. Στη συνέχεια μια ομάδα από 7 ευγενείς με επικεφαλής τον Δαρείο κατηγόρησαν τον Σμέρδι ότι δεν ήταν ο πραγματικός αδελφός του Καμβύση επειδή είχε δολοφονηθεί από τον αδελφό του αλλά ένας σφετεριστής μάγος με το όνομα Γαυμάτα. Οι ευγενείς συνέλαβαν και δολοφόνησαν τον Γαυμάτο στη συνέχεια ο αρχηγός τους Δαρείος ο οποίος ισχυρίστηκε ότι ανήκε στη δυναστεία των Αχαιμενιδών και ήταν μακρινός ξάδελφος του Κύρου ανακηρύχθηκε βασιλιάς ως Δαρείος Α’. Akbarzadeh, D.; A. Yahyanezhad (2006). The Behistun Inscriptions (Old Persian Texts) (in Persian). Khaneye-Farhikhtagan-e Honarhaye Sonati. p. 59. ISBN 964-8499-05-5. Jump up to:a b Kent, Ronald Grubb (1384 AP). Old Persian: Grammar, Text, Glossary (in Persian). translated into Persian by S. Oryan. p. 395. ISBN 964-421-045-X. Akbarzadeh, D.; A. Yahyanezhad (2006). The Behistun Inscriptions (Old Persian Texts) (in Persian). Khaneye-Farhikhtagan-e Honarhaye Sonati. p. 60. ISBN 964-8499-05-5. Ctesias, Persica: Book 11, Fragment 9, taken from Photius' excerpt http://www.livius.org/ct-cz/ctesias/photius_persica.html#%A78Αρχειοθετήθηκε 2012-07-16 στο Wayback Machine. cf. Xenophon Cyrop. vin. 7, if Bourke, Dr. Stephen (chief consultant) "The Middle East: Cradle of Civilisation Revealed" p. 225, ISBN 978-0-500-25147-8 Akbarzadeh, D.; A. Yahyanezhad (2006). The Behistun Inscriptions (Old Persian Texts) (in Persian). Khaneye-Farhikhtagan-e Honarhaye Sonati. p. 115. ISBN 964-8499-05-5. Πολυμέσα σχετικά με το θέμα Smerdis στο Wikimedia Commons
Σκληρή πορνογραφία

Η σκληρή πορνογραφία ή χάρντκορ πορνογραφία είναι το είδος της πορνογραφίας το οποίο απεικονίζει με λεπτομέρειες σεξουαλικά όργανα ή σεξουαλικές πράξεις (κολπικό σεξ, πρωκτικό ή στοματικό σεξ, αιδοιολειχία, πεολειχία, δακτύλωμα, πρωκτολειχία, εκσπερμάτωση και παιχνίδι φετίχ). Ο όρος χρησιμοποιείται σε αντίθεση με την μαλακή (soft) πορνογραφία. Η σκληρή πορνογραφία απεικονίζεται οπτικά μέσω φωτογραφιών, ταινιών και κινουμένων σχεδίων. Από τη δεκαετία του 1990, η σκληρή πορνογραφία έχει γίνει ευρέως διαθέσιμη μέσω των πορνογραφικών ιστοσελίδων στο διαδίκτυο. Καμία άλλη φορά δεν ήταν τόσο ευρέως διαθέσιμο για το κοινό αυτό το είδος πορνογραφίας.

 Η διανομή σκληρής πορνογραφίας είχε απαγορευτεί ευρέως σε πολλές χώρες μέχρι το δεύτερο μισό του 20ου αιώνα, όταν πολλές χώρες άρχισαν να επιτρέπουν κάποια διάδοση υλικού μαλακού πορνό. Η προμήθεια ρυθμίζεται πλέον συνήθως από ένα σύστημα αξιολόγησης κινηματογραφικών ταινιών καθώς και από άμεση ρύθμιση των σημείων πώλησης. Ωστόσο περιορισμοί, ανάλογα με την περίπτωση, ισχύουν για την προβολή ή την ενοικίαση, την πώληση ή την παροχή μιας ταινίας, με τη μορφή DVD, βίντεο, αρχείου υπολογιστή κ.λπ. Η δημόσια προβολή και διαφήμιση σκληρής πορνογραφίας συχνά απαγορεύεται, όπως είναι η παροχή του σε ανήλικους. Οι περισσότερες χώρες έχουν χαλαρώσει τους περιορισμούς στη διανομή της πορνογραφίας, είτε με γενική είτε περιορισμένη νομιμοποίηση είτε λόγω μη επιβολής απαγορευτικής νομοθεσίας. Η μεγαλύτερη χαλάρωση των περιορισμών έγινε μέσω αλλαγών στα κριτήρια του συστήματος ταξινόμησης ταινιών μιας χώρας. Το κίνημα κατά της πορνογραφίας συχνά αντιτίθεται σθεναρά στη νομιμοποίηση. Το 1969, η Δανία έγινε η πρώτη χώρα στον κόσμο που νομιμοποίησε την πορνογραφία. Στις ΗΠΑ, οι νομικές ερμηνείες της πορνογραφίας σε σχέση με το συνταγματικό δικαίωμα στην ελευθερία του λόγου διαφέρουν από πολιτεία σε πολιτεία και από πόλη σε πόλη. Η σκληρή πορνογραφία νομιμοποιήθηκε στο Ηνωμένο Βασίλειο τον Μάιο του 2000. O'Toole, L. (1998). : , Sex, Technology and Desire. London: Serpent's Tail. (ISBN 1-85242-395-1)ISBN 1-85242-395-1.
Η Φόνισσα

Η φόνισσα είναι μυθιστόρημα του Αλέξανδρου Παπαδιαμάντη. Είναι γραμμένη στην καθαρεύουσα, αποτελείται από 17 κεφάλαια και δημοσιεύθηκε στα Παναθήναια σε συνέχειες από τον Ιανουάριο ως τον Ιούνιο του 1903, έχοντας υπότιτλο «κοινωνικόν μυθιστόρημα». Η πλοκή εκτυλίσσεται στην ιδιαίτερη πατρίδα του συγγραφέα, τη Σκιάθο. Σε βιβλίο εκδόθηκε πρώτη φορά το 1912 από τον εκδοτικό οίκο του Γεωργίου Φέξη. Στην έκδοση περιέχονταν ακόμα πέντε διηγήματα του Παπαδιαμάντη.

 Κεντρικό πρόσωπο είναι η Φραγκογιαννού, μια ηλικιωμένη χήρα, που έζησε βασανισμένη ζωή σαν παιδί, ως σύζυγος, ως μήτηρ και ως τήθη(γιαγιά), μαθημένη πάντα να υπηρετεί χωρίς αντιρρήσεις τους ανθρώπους του περιβάλλοντός της. Η πείρα τής δίδαξε ότι η ζωή για μια γυναίκα είναι γεμάτη βάσανα και πίστευε ότι η γέννηση ενός κοριτσιού δεν φέρνει τίποτα άλλο παρά δυστυχία, όχι μόνο στο ίδιο το παιδί, αλλά και στην οικογένειά του, ιδίως εάν είναι φτωχή. Ένα βράδυ καθώς ξενυχτάει στην κούνια της άρρωστης νεογέννητης εγγονής της, περνούν από το μυαλό της όλες οι δύσκολες στιγμές της ζωής που έζησε. Το μυαλό της θολώνει και σκοτώνει το βρέφος προκαλώντας του ασφυξία, ενώ ο θάνατος θεωρείται από τον γιατρό φυσιολογικός. Αν και αρχικά νιώθει τύψεις, κατά βάθος δεν μετανιώνει για την πράξη της. Αντίθετα, τής γίνεται έμμονη ιδέα ότι η μοίρα την έχει τάξει να σώσει τον κόσμο απαλλάσσοντάς τον από μικρά κορίτσια. Τα επόμενα εγκλήματά της έχουν ως θύματα τρία μικρά αθώα κοριτσάκια, χωρίς πλέον καθόλου τύψεις, αλλά και χωρίς να είναι σε θέση να συνειδητοποιήσει το κακό που έχει κάνει. Η χωροφυλακή την υποψιάζεται και αποφασίζει να τη συλλάβει, με αφορμή όμως ένα έγκλημα που δεν έχει διαπράξει. Ένα κοριτσάκι πνίγηκε μέσα σε ένα πηγάδι και κοντά του βρισκόταν η Φραγκογιαννού. Αν και ευχήθηκε να πνιγεί το παιδί, η ίδια ποτέ δεν το έσπρωξε. Στην προσπάθειά της να ξεφύγει από τους χωροφύλακες, η Φραγκογιαννού αποφασίζει να καταφύγει στο ερμητήριο ενός ασκητή και να του εξομολογηθεί τα αμαρτήματά της. Την στιγμή όμως που προσπαθεί να ξεπεράσει ένα στενό πέρασμα, η παλίρροια την προλαβαίνει και η γερόντισσα πεθαίνει, ανάμεσα στην ανθρώπινη και τη θεία δίκη. Το κείμενο έχει δεχθεί μία σειρά αναλύσεων τόσο από λογοτεχνικής, όσο και από εγκληματολογικής και ποινικής προσέγγισης. Ο τρόπος που ο συγγραφέας προσπάθησε να διεισδύσει στην ψυχή της ηρωίδας θεωρήθηκε μοναδικός, την στιγμή που παράλληλα μεταφέρεται στον αναγνώστη ο ευρύτερος περίγυρος του νησιού, η θέση της γυναίκας στη μικρή κοινωνία και οι αντιθέσεις μεταξύ των φτωχών χωρικών και των ανώτερων κοινωνικά στρωμάτων. Το μυθιστόρημα έχει ανεβεί στη σκηνή ως θεατρική παράσταση, έχοντας δεχθεί μία σειρά διασκευών από πολλούς Έλληνες σκηνοθέτες. Το 1974 γυρίστηκε ως κινηματογραφική ταινία, σε σκηνοθεσία του Κώστα Φέρρη, με πρωταγωνίστρια τη Μαρία Αλκαίου. Το 2014 ανέβηκε στη σκηνή ως όπερα από την Εθνική Λυρική Σκηνή. Αλέξανδρος Παπαδιαμάντης: Η Φόνισσα Λίνου Πολίτη, Συνοπτική ιστορία της Νέας Ελληνικής Λογοτεχνίας, Εκδόσεις «Δωδώνη», Αθήνα-Ιωάννινα 1987, σελ. 58 Ο Παπαδιαμάντης και το Θέατρο Η Φόνισσα του Αλέξανδρου Παπαδιαμάντη σε ελεύθερο ψηφιακό βιβλίο
Κύπελλο Ελλάδος καλαθοσφαίρισης γυναικών 2017-2018

Το Κύπελλο Ελλάδος καλαθοσφαίρισης γυναικών 2017-2018 ήταν το 23ο κατά σειρά και το 19ο που η τελική του φάση έγινε με τη μορφή "Final Four". Ξεκίνησε στις 17/9/2017 και ολοκληρώθηκε στις 25/3/2018 με τον τελικό. Κυπελλούχος αναδείχθηκε ο Ολυμπιακός για 3η φορά στην ιστορία του, επικρατώντας στον τελικό του ΠΑΟΚ με 68-53.

 1η αγωνιστική - Κυριακή 17/09/2017 2. ΓΣ ΚΡΟΝΟΣ ΑΓ. ΔΗΜΗΤΡΙΟΥ – ΠΑΣ ΑΝΤΑΓΟΡΑΣ ΚΩ 71-40 3. ΓΑΣ ΚΑΛΥΒΙΩΝ – ΓΣ ΑΓ. ΠΑΡΑΣΚΕΥΗΣ 69-61 4. ΑΟ ΕΛΕΥΘΕΡΙΑ ΜΟΣΧΑΤΟΥ – ΕΦΑΟ ΖΩΓΡΑΦΟΥ 55-48 5. ΓΣ ΗΛΙΟΥΠΟΛΗΣ – ΑΟ ΑΡΗΣ ΠΕΤΡΟΥΠΟΛΗΣ 87-70 6. ΟΑ ΧΑΝΙΩΝ – ΚΑΟ ΜΕΛΙΣΣΙΩΝ 56-55 Τρίτη 20/09/2017 1. AO ΠΡΟΦΗΤΗ ΗΛΙΑ – ΑΟ ΣΠΟΡΤΙΓΚ 45-68 2η αγωνιστική - Κυριακή 24/09/2017 13. ΑΟ ΣΠΟΡΤΙΓΚ – ΑΟ ΕΛΕΥΘΕΡΙΑ ΜΟΣΧΑΤΟΥ 65-60 14. ΓΑΣ ΚΑΛΥΒΙΩΝ – ΓΣ ΚΡΟΝΟΣ ΑΓ.ΔΗΜΗΤΡΙΟΥ 73-60 3η αγωνιστική - Κυριακή 01/10/2017 17. ΓΑΣ ΚΑΛΥΒΙΩΝ – ΓΣ ΗΛΙΟΥΠΟΛΗΣ 61-54 18. ΑΟ ΣΠΟΡΤΙΓΚ – ΟΑ ΧΑΝΙΩΝ 66-35 1η αγωνιστική - Κυριακή 17/09/2017 7. ΑΠΣ ΑΣΠΙΣ 2001 ΞΑΝΘΗΣ – ΜΓΣ ΑΠΟΛΛΩΝ ΚΑΛΑΜΑΡΙΑΣ 49-67 8. Α.Π.Σ. Ναύαρχος Βότσης – ΟΛΥΜΠΙΑ ΓΣ ΛΑΡΙΣΑΣ 41-67 9. ΜΓΣ ΠΑΝΣΕΡΡΑΙΚΟΣ – ΕΟ ΣΤΑΥΡΟΥΠΟΛΗΣ 60-36 10. ΑΣ ΑΡΗΣ ΘΕΣΣΑΛΟΝΙΚΗΣ – ΣΦΚ ΠΙΕΡΙΚΟΣ ΑΡΧΕΛΑΟΣ 56-43 11. ΓΣ ΗΡΑΚΛΗΣ – ΑΜΣ ΑΝΑΓΕΝΝΗΣΗ Ν. ΡΥΣΙΟΥ 68-62 12. ΑΕ ΠΥΛΑΙΑΣ – ΑΣ ΤΙΤΑΝΕΣ ΔΡΑΜΑΣ 67-55 2η αγωνιστική - Κυριακή 24/09/2017 15. ΑΕ ΠΥΛΑΙΑΣ - ΓΣ ΗΡΑΚΛΗΣ 81-62 16. ΑΣ ΑΡΗΣ ΘΕΣ. - ΟΛΥΜΠΙΑ ΓΣ ΛΑΡΙΣΑΣ 53-52 3η αγωνιστική - Κυριακή 01/10/2017 19. ΑΕ ΠΥΛΑΙΑΣ - ΑΣ ΑΡΗΣ ΘΕΣΣΑΛΟΝΙΚΗΣ 73-67 20. ΜΓΣ ΠΑΝΣΕΡΡΑΙΚΟΣ - ΜΓΣ ΑΠΟΛΛΩΝ ΚΑΛΑΜΑΡΙΑΣ 48-34 Παρασκευή 06/10/2017 23. ΑΣ ΝΙΚΗ ΛΕΥΚΑΔΑΣ – ΟΛΥΜΠΙΑΚΟΣ ΣΦΠ 50-88 Κυριακή 08/10/2017 21. ΑΕ ΠΥΛΑΙΑΣ – ΑΟ ΦΑΡΟΣ ΚΕΡΑΤΣΙΝΙΟΥ 48-80 22. ΓΑΣ ΚΑΛΥΒΙΩΝ – ΓΣ ΕΣΠΕΡΙΔΕΣ ΚΑΛΛΙΘΕΑΣ 60-67 24. ΑΟ ΣΠΟΡΤΙΓΚ – ΑΣ ΠΑΟΚ 40-66 25. ΜΓΣ ΠΑΝΣΕΡΡΑΙΚΟΣ – ΠΑΝΙΩΝΙΟΣ ΓΣΣ 34-82 26. ΑΕΟ ΠΡΩΤΕΑΣ ΒΟΥΛΑΣ – ΠΑΝΑΘΗΝΑΙΚΟΣ ΑΟ 69-32 27. ΑΣ ΟΛΥΜΠΙΑΚΟΣ ΒΟΛΟΥ – ΠΑΝΑΘΛΗΤΙΚΟΣ ΑΕ ΣΥΚΕΩΝ 63-54 28. ΑΘΗΝΑΙΚΟΣ ΑΣ ΒΥΡΩΝΑ – ΑΟ ΔΑΦΝΗ ΑΓ. ΔΗΜΗΤΡΙΟΥ 74-72 Τετάρτη 13/12/2017 29. ΑΟ ΦΑΡΟΣ ΚΕΡΑΤΣΙΝΙΟΥ – ΠΑΝΙΩΝΙΟΣ ΓΣΣ 67-56 Σάββατο 23/12/2017 30. ΓΣ ΕΣΠΕΡΙΔΕΣ ΚΑΛΛΙΘΕΑΣ – ΟΛΥΜΠΙΑΚΟΣ ΣΦΠ 54-97 31. ΑΕΟ ΠΡΩΤΕΑΣ ΒΟΥΛΑΣ – ΑΣ ΠΑΟΚ 72-76 32. ΑΘΗΝΑΙΚΟΣ ΑΣ ΒΥΡΩΝΑ – ΑΣ ΟΛΥΜΠΙΑΚΟΣ ΒΟΛΟΥ 95-84 Η τελική φάση (Final Four) διεξήχθη στις 23 και 25 Μαρτίου 2018 στο Γυμναστήριο "Μάκης Λιούγκας" της Γλυφάδας. «Κύπελλο Γυναικών 2017-2018».
Μοντέρνο πένταθλο στους Ολυμπιακούς Αγώνες

Το μοντέρνο πένταθλο είναι ένα σύνθετο ολυμπιακό άθλημα, το οποίο επινόησε ο Γάλλος εμπνευστής των σύγχρονων Ολυμπιάδων βαρόνος Πιέρ ντε Κουμπερτέν. Εντάχθηκε στις Ολυμπιάδες το 1912 στη Στοκχόλμη ως ατομικό αγώνισμα. Από το 1952 στο Ελσίνκι ως το 1992 στη Βαρκελώνη διεξαγόταν και ομαδικό αγώνισμα. Από το 2000 υπάρχει και αγώνισμα γυναικών.

 Το μοντέρνο πένταθλο είναι συνδυασμός πέντε διαφορετικών αθλημάτων: σκοποβολής, ξιφασκίας, κολύμβησης, ιππασίας και ανώμαλου δρόμου, τα οποία διεξάγονται σε μία ημέρα. Οι αθλητές βαθμολογούνται σε κάθε ένα ξεχωριστά και νικητής αναδεικνύεται όποιος συγκεντρώσει τη μεγαλύτερη βαθμολογία. Σκοποβολή Πιστόλι λέιζερ απόσταση στόχου-αθλητή 10μ. 4σετ βολών το σετ ολοκληρώνεται μετα την 5η εύστοχη βολή ή μετά το πέρας 50δευτερολέπτων. Οι αθλητές προσέρχονται στο πεδίο βολής αφού ολοκληρώσουν 800μετρα ανωμάλου δρόμου.Ξιφασκία Ξίφος μονομαχίας (επέ): αγώνας μιας επαφής διάρκειας ενός λεπτού, όλοι εναντίον όλων.Κολύμβηση 200 μ. ελεύθερο σε πισίνα. Βαθμολογείται ο χρόνος, όχι η σειρά τερματισμού.Ιππασία Υπερπήδηση 12-15 εμποδίων σε διαδρομή 350-450 μ. με άγνωστο άλογο.(το άλογο παραδίδεται στον ιππέα με κλήρωση λιγο πριν την έναρξη της προθέρμανσης)Ανώμαλος δρόμος: 3.8 χλμ. σε ανώμαλο έδαφος με τους πρωτοπόρους να ξεκινούν μπροστά. Οι αθλητές ανάλογα με τη βαθμολογία τους στα τέσσερα πρώτα αγωνίσματα ξεκινούν με χρονική υστέρηση από τον πρωτοπόρο. Έτσι ο νικητής του ανώμαλου είναι ο τελικός νικητής του αγώνα. Καθε 800μετρα παρεμβάλλεται η σκοποβολή. 1912 Γκόστα Λίλιεχουκ 1920 Γκουστάβ Ντίρσεν 1924 Μπο Λίντμαν 1928 Σβεν Τόφελτ 1932 Γιόχαν Οξενστιέρνα 1936 Γκόταρντ Χάντρικ 1948 Βίλιαμ Γκρουτ 1952 Λαρς Χαλ 1956 Λαρς Χαλ 1960 Φέρεντς Νέμετ 1964 Φέρεντς Τόροκ 1968 Μπιορν Φερμ 1972 Αντράς Μπάλτζο 1976 Γιάνους Πίτσιακ-Πέτσακ 1980 Ανατόλι Σταρόστιν 1984 Ντανιέλε Μασάλα 1988 Γιάνος Μάρτινεκ 1992 Αρκάντιους Σκρζιπάζεκ 1996 Αλεξάντερ Παρίγκιν 2000 Ντμίτρι Σβατκόφσκι 2004 Αντρέι Μοϊσέεφ 2008 Αντρέι Μοϊσέεφ 1952 Ουγγαρία 1956 Σοβιετική Ένωση 1960 Ουγγαρία 1964 Σοβιετική Ένωση 1968 Ουγγαρία 1972 Σοβιετική Ένωση 1976 Μεγάλη Βρετανία 1980 Σοβιετική Ένωση 1984 Ιταλία 1988 Ουγγαρία 1992 Πολωνία 2000 Στέφανι Κουκ 2004 Σουζάνα Βόρος 2008 Λένα Σόνεμποργκ Σημείωση: ως το 2008.